|  |  |
| --- | --- |
| პროგრამის სახელწოდება  (ქართულად და ინგლისურად) | ჯაზის ხელოვნება  Jazz |
| მისანიჭებელი კვალიფიკაცია (ქართულად და ინგლისურად) | ჰუმანიტარულ მეცნიერებათა ბაკალავრი საშემსრულებლო ხელოვნებაში (ჯაზ-ორკესტრის საკრავები/ჯაზ-ვოკალი)  Bachelor of Arts (BA) in Performing Arts (Jazz Orchestra Instruments/Jazz Vocal) |
| პროგრამის მოცულობა  კრედიტებით და მათი  განაწილება | 240 ECTS  საბაკალავრო პროგრამის კურიკულუმი მოიცავს:   * 150 ECTS კრედიტის მოცულობის სავალდებულო სტატუსის მქონე სპეციალობის სასწავლო კომპონენტს; * 10 ECTS კრედიტის მოცულობის საფაკულტეტო სავალდებულო დისციპლინას; * 10 ECTS მოცულობის თავისუფალ კრედიტს; * 10 ECTS კრედიტის მოცულობის საბაკალავრო შემოქმედებით პროექტს; * მუსიკის მასწავლებლისა და მუსიკის ტექნოლოგიის 60 ECTS კრედიტიანი დამატებითი პროგრამის, ან 60 ECTS არჩევითი საგნების არჩევის შესაძლებლობას;   საბაკალავრო საგანმანათლებლო პროგრამის სტანდარტული ხანგრძლივობა შეადგენს 4 წელს ანუ 8 სემესტრს. |
| სწავლების ენა | ქართული |
| პროგრამის  ხელმძღვანელი/თანახელმძღვანელი | ზურა რამიშვილი, ასოც. პროფესორი |
| პროგრამაზე დაშვების  წინაპირობა | ჯაზის ხელოვნების საგანმანათლებლო პროგრამაზე ჩარიცხვის უფლება აქვს სრული ზოგადი განათლების დამადასტურებელი სახელმწიფო სერტიფიკატის/ატესტატის ან მასთან გათანაბრებული დოკუმენტის მქონე საქართველოს მოქალაქეს.  პროგრამაზე ჩაირიცხებიან პირები, რომლებმაც გაიარეს:   * კონკურსი შემოქმედებით ტურებში (სპეციალობასა და მუსიკის თეორიაში); * ერთიანი ეროვნული გამოცდები.   საგანმანათლებლო პროგრამაზე მობილობის წესით ჩარიცხვა შესაძლებელია წელიწადში ორჯერ, საქართველოს განათლებისა და მეცნიერების სამინისტროს მიერ დადგენილ ვადებში, სავალდებულო პროცედურებისა და შემოქმედებითი ტურების ჩაბარების შედეგად.  უცხო ქვეყნის მოქალაქეებისათვის ერთიანი ეროვნული გამოცდების გარეშე სტუდენტის სტატუსის მოპოვების უფლება, ასევე უცხო ქვეყნის აღიარებული უმაღლესი საგანმანათლებლო დაწესებულებიდან გადმოყვანის წესით ჩარიცხვა, შესაძლებელია შემოქმედებითი ტურების ჩაბარების, ქართული ენის ცოდნის დადასტურების და საქართველოს განათლებისა და მეცნიერების სამინისტროს მიერ დადგენილი წესების საფუძველზე. |
| საგანმანათლებლო პროგრამის  მიზანი | ჯაზის ხელოვნების საბაკალავრო პროგრამის მიზანია ღრმა ცოდნის საფუძველზე აღზარდოს მაღალკვალიფიციური, კონკურენტუნარიანი, შემოქმედებით პრაქტიკაზე  ორიენტირებული სამუსიკო ხელოვნების ბაკალავრის აკადემიური ხარისხის მქონე ჯაზის  პროფესიონალი შემსრულებელი (ინსტრუმენტალისტი, ვოკალისტი).  პროგრამა ითვალისწინებს ჯაზის ხელოვნებისათვის დამახასიათებელი პროფესიული უნარჩვევების, სპეციფიური ჯაზური აზროვნების გამომუშავებას, მუსიკალური იმპროვიზაციის ხელოვნების, ანსამბლური მუსიცირების ფორმების დაუფლებას და მუსიკალურ-შემოქმედებითი კოლექტივის ხელმძღვანელობის კომპეტენციების ჩამოყალიბებს.  ზოგადმუსიკალური და მულტიდისციპლინარული ცოდნის მიცემას პროგრამის ბლოკებში გაერთიანებული სასწავლო კურსების/მიდულების ათვისებისა და დაუფლების გზით. პროგრამა აგრეთვე ითვალისწინებს სტუდენტის მიერ შერჩეული ალტერნატიული არჩევითი სასწავლო კურსების/მოდულების ბლოკის გავლის შედეგად მომიჯნავე სპეციალობისათვის აუცილებელი უნარ-ჩვევების გამომუშავებას.  პროგრამის დასრულების შემდეგ სამუსიკო ხელოვნების ბაკალავრი შესაძლებელია დასაქმდეს: მუსიკალურ-შემოქმედებით კოლექტივებში, შემოქმედებით სტუდიებში, საკონცერტო ესტრადაზე ჯაზური მუსიკის შემსრულებლად - სოლისტად, ანსამბლის წევრად, მუსიკალურ-შემოქმედებითი კოლექტივის ხელმძღვანელად. მასწავლებლის მომზადების საგანმანათლებლო პროგრამის არჩევის და ათვისების შემთხვევაში კურსდამთავრებულს ექნება შესაძლებლობა დასაქმდეს საგანმანათლებლო დაწესებულებებში. |
| სწავლის შედეგები | **ცოდნა და გაცნობიერება:**   * ფლობს, ასხვავებს და აღწერს ჯაზური მუსიკალური ხელოვნების თეორიული საფუძვლების, მუსიკალური ენის სტრუქტურისა და ფორმაქმნადობის პრინციპების, ჯაზური მუსიკალური ხელოვნების ისტორიისა და თეორიის ასპექტებს; * აცნობიერებს და წარმოაჩენს სხვადასხვა სტილის და მიმართულების ჯაზური კომპოზიციების შესრულების სპეციფიკას, ჯაზური იმპროვიზაციის თეორიულ ცოდნას; * ფლობს საანსამბლო ჯაზური მუსიცირების ფორმებსა და წარმოაჩენს ჯაზის კოლექტივის ორგანიზების და ხელმძღვანელობის პრინციპების ცოდნას; * წარმოაჩენს პროფესიული მოღვაწეობის სფეროს შესაბამისი სპეციალური რეპერტუარის ცოდნას; * ფლობს მუსიკალური კულტურის, აზროვნების, ჟანრებისა და ფორმების, სტილების ისტორიული განვითარების ცოდნას (უძველესი დროიდან თანამედროვეობამდე); წარმოაჩენს ჰარმონიის, საკრავთმცოდნეობის, მუსიკალური ნაწარმოების ანალიზის, სოლფეჯიოს, მუსიკის ისტორიის საკითხების ფართო ცოდნას;   **უნარები:**   * ასრულებს სხვადასხვა ეპოქისა და სტილის ჯაზურ მუსიკას (როგორც სოლო, ასევე ანსამბლური მუსიცირების დროს) ჯაზური იმპროვიზაციის ტექნიკის გამოყენებით; * აანალიზებს სხვადასხვა სტილის ჯაზურ მუსიკალურ სტანდარტებს (მათ შორის ინტერპრეტაციის რაკურსში) მუსიკალურ ტექსტთან ურთიერთობის სპეციფიური პრაქტიკული უნარ-ჩვევების (ფურცლიდან კითხვა, საკრავზე ან/და ხმით შესრულება, სმენითი ანალიზი) გამოყენებით და მსჯელობს სხვადასხვა სტილის ჯაზური მუსიკის ჟანრულ და ენობრივ თავისებურებებზე; * წარმოაჩენს მუსიკალურ-შემოქმედებით კოლექტივებში მუშაობის უნარს; გეგმავს საკუთარი, ასევე ჯაზ-ბენდის საშემსრულებლო მოღვაწეობას; * კრიტიკულად აფასებს საკუთარ და სხვის მიერ შესრულებულ ჯაზურ კომპოზიციას; აანალიზებს საშემსრულებლო პრობლემებს, ამოიცნობს ჯაზურ მუსიკალურ შემსრულებლობასთან დაკავშირებულ გამოწვევებს და სხვადასხვა საშემსრულებლო ინტერპრეტაციის შეჯერების საფუძველზე ქმნის ინდივიდუალურ კონცეფციას;   **პასუხისმგებლობა და ავტონომიურობა:**   * დამოუკიდებლად განსაზღვრავს საკუთარ პროფესიულ საჭიროებებს, გეგმავს სამომავლო პროფესიულ კარიერას; * უზრუნველყოფს პროფესიული, ეთიკური ნორმების გათვალისწინებას; * პასუხისმგებლობით ეკიდება საკუთარ საქმიანობას ინდივიდუალურ და გუნდურ გარემოში; * უზრუნველყოფს საავტორო უფლებების დაცვას. |
| სწავლება-სწავლის მეთოდები | საგანმანათლებლო პროგრამის განხორციელების აუცილებელი პირობაა შემოქმედებითი/პრაქტიკული და თეორიული სწავლების მეთოდების ორგანული ინტეგრაცია, სტუდენტის ინდივიდუალური შემოქმედებითი პოტენციალისა და უნარ-ჩვევების განვითარება ჯაზური ხელოვნების დარგისა და შესაბამისი ქვესპეციალობის (ინსტრუმენტალისტი, ვოკალისტი) სპეციფიკის გათვალისწინებით. პროგრამაზე სწავლისას სტუდენტის პროფესიული დაოსტატების ხელშეწყობის მიზნით უპირატესობა ენიჭება ინდივიდუალური მეცადინეობის მეთოდს. სასწავლო კურსების შესწავლა საშემსრულებლო-შემოქმედებითი ამოცანების თანდათანობით გართულებას და უწყვეტი სწავლების მეთოდს ეფუძნება.  სწავლების პროცესში გამოიყენება აგრეთვე შემდეგი ფორმები და მეთოდები:   * ლექციები და პრაქტიკული მეცადინეობები/სემინარები; * სტუდიური - რეპეტიციული მეცადინეობები, მათ შორის შემოქმედებითი პროექტების (ღია, კლასის, სოლო კონცერტები, კონკურსები, ფესტივალები) განსახორციელებლად); * სწავლება პროფესიულ გარემოში (საკონცერტო, სარეპეტიციო დარბაზები); * ჯაზური ხელოვნების დარგის გამოჩენილ მოღვაწეთა პროფესიული მასტერკლასები; * პრაქტიკულ/შემოქმედებითი დავალებების თეორიული ასპექტების შესწავლა; * წიგნზე, სანოტო და აუდიო მასალაზე მუშაობის მეთოდი; * სხვადასხვა სახის შემოქმედებითი მიღწევების ანალიზი; * პროფესიულ საკითხებზე დისკუსიებისა წარმართვა; * შემოქმედებითი პროექტებით კონცერტებში, ფესტივალებსა და სხვადასხვა საესტრადო წარმოდგენებში მონაწილეობა; * პროფესიული უნარების ფორმირების და განვითარების მიზნით სტუდენტის დამოუკიდებელი, აუდიტორიის გარეშე მუშაობა. |
| შეფასების სისტემა | სტუდენტის შეფასება მოიცავს როგორც განმავითარებელ, ასევე შემაჯამებელ შეფასებებს, რომელთა შესახებ დეტალური ინფორმაცია და შეფასების რუბრიკები წარმოდგენილია სასწავლო კურსების სილაბუსებში.  შეფასებათა სისტემა უშვებს ხუთი სახის დადებით შეფასებას:  ა) (A) ფრიადი –შეფასების 91-100 ქულა;  ბ) (B) ძალიან კარგი – მაქსიმალური შეფასების 81-90 ქულა;  გ) (C) კარგი – მაქსიმალური შეფასების 71-80 ქულა;  დ) (D) დამაკმაყოფილებელი – მაქსიმალური შეფასების 61-70 ქულა;  ე) (E) საკმარისი – მაქსიმალური შეფასების 51-60 ქულა;  არსებობს ორი უარყოფითი შეფასება:  (FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით ხელახლა გამოცდაზე გასვლის უფლება;  (F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.  პროგრამის სასწავლო კომპონენტში, FX-ის მიღების შემთხვევაში დამატებითი გამოცდა დაინიშნება დასკვნითი გამოცდის შედეგების გამოცხადებიდან არანაკლებ 5 კალენდარულ დღეში.  სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის სასწავლო კომპონენტის საბოლოო შეფასებაში.  დამატებით გამოცდაზე მიღებული შეფასების გათვალისწინებით საგანმანათლებლო კომპონენტის საბოლოო შეფასებაში 0-50 ქულის მიღების შემთხვევაში, სტუდენტს უფორმდება შეფასება F-0 ქულა. |
| დასაქმების სფეროები | კურსდამთავრებულს თავისუფალი შემოქმედებისა და სოლო კარიერის გარდა შეუძლია დასაქმდეს ჯაზ-ბენდებსა და ჯაზ-ორკესტრებში, ტელევიზიაში, კინოსა და ჩამწერ სტუდიებში; საქმიანობა გააგრძელოს პროდიუსერებისა და მუსიკალური არანჟირების მიმართულებით, აგრეთვე განათლების, კულტურის, მეცნიერების, მედიის, შემოქმედებითი ინდუსტრიის სფეროებში, საჯარო, არასამთავრობო ან კერძო სექტორში; კურსდამთავრებულს შეუძლია სწავლა გააგრძელოს სამაგისტრო საფეხურზე. |
| სწავლის საფასური | 2250 ლარი |
| პროგრამის  განხორციელებისათვის საჭირო  ადამიანური და მატერიალური  რესურსი | საგანმანათლებლო პროგრამის განხორციელება უზრუნველყოფილია შესაბამისი აკადემიური და მოწვეული პერსონალის მიერ:   * ზურაბ რამიშვილი, ასოც. პროფესორი * სოფიო მურუსიძე, ასისტ. პროფესორი * გიორგი შავერზაშვილი, პროფესორი * ოთარ კაპანაძე, ასოც. პროფესორი * მერაბ ოძელაშვილი, მოწვეული ლექტორი * გიორგი მელიქიშვილი, მოწვეული ლექტორი * გიორგი სამსონაძე, მოწვეული ლექტორი * ევგენი ჭავჭანიძე, მოწვეული ლექტორი * ვლადიმერ ზურაბიშვილი, მოწვეული ლექტორი * თამაზ დარსაველიძე, მოწვეული ლექტორი * კახა ჯაგაშვილი, მოწვეული ლექტორი * მაია მეტრეველი, მოწვეული ლექტორი * ივერი კეკენაძე, მოწვეული ლექტორი * ვანო ჭიაურელი, მოწვეული ლექტორი * ლია ნინიაშვილი, მოწვეული ლექტორი * მანანა ჟღენტი, მოწვეული ლექტორი * ლეილა შარაშიძე, მოწვეული ლექტორი * მარინა ბოჭოიძე, მოწვეული ლექტორი * ნატო ჟღენტი, მოწვეული ლექტორი * მანანა ხვედელიძე, მოწვეული ლექტორი * რეზო კიკნაძე, მოწვეული ლექტორი   საბაკალავრო პროგრამის განსახორციელებლად კონსერვატორიას გააჩნია შემოქმედებითი, პრაქტიკული და სამეცნიერო–კვლევითი მუშაობისთვის შესაბამისი მატერიალურ–ტექნიკური ბაზა, სასწავლო აუდიტორიები, ლაბორატორიები, საკონცერტო და სარეპეტიციო დარბაზები, საოპერო სტუდია. სტუდენტი უზრუნველყოფილია ბიბლიოთეკის, ფონოთეკის მომსახურებით (ბიბლიოთეკის წიგნადი, სანოტო და აუდიო ფონდებით, ელექტრონული კატალოგით, ელექტრონული ბიბლიოთეკით, ინტერნეტში ჩართული კომპიუტერით, წიგნების, ნოტებისა და აუდიო-ვიდეომასალის წამყვანი საერთაშორისო ელექტრონული ბაზებით). |
| პროგრამის ფინანსური  უზრუნველყოფა | იხ. დანართი |
| დამატებითი ინფორმაცია  (საჭიროების შემთხვევაში) | საგანმანათლებლო პროგრამის აპლიკანტი და შემდგომში, სტუდენტი ვალდებულია აცნობიერებდეს კონსერვატორიის ეთიკის კოდექსითა და აკადემიური კეთილსინდისიერების პოლიტიკით განსაზღვრული პრონციპების მნიშვნელობასა და იცავდეს მათ განუხრელად.  სტუდენტის საუკეთესო ინტერესების გათვალისწინებით პროგრამა ითვალისწინებს მუსიკის ტექნოლოგიისა და მუსიკის მასწავლებლის დამატებით პროგრამებს.  მუსიკის მასწავლებლის დამატებითი პროგრამის არჩევისა და წარმატებით გავლის შემთხვევაში კურსდამთავრებულს საშუალება ექნება დასაქმდეს მუსიკალურ და ზოგადსაგანმანათლებლო დაწესებულებებში მუსიკის მასწავლებლად.  მუსიკის ტექნოლოგიის დამატებითი პროგრამის გავლა კურსდამთავრებულს ხელს შეუწყობს შესაბამისი მიმართულებით დასაქმებასა და სწავლის შემდგომ საფეხურზე გაგრძელებაში.  ზემოხსენებული მაინორ პროგრამების არჩევის მიზნით სტუდენტმა კონსულტაციისათვის უნდა მიმართოს პროგრამის ხელძღვანელს, რის შემდეგ განცხადებით მიმართავს ფაკულტეტის დეკანს შერჩეული არჩევანის დაფიქსირებით.  დამატებითი პროგრამის არჩევა უნდა განხორციელდეს არაუგვიანეს მე-3 აკადემიური სასწავლო წლის დასაწყისისა. |